Popinniemi

Popinniemi on Kotkan kaupunginosa Suomenlahden rannikolla kaupungin itäosassa. Popinniemen rakennuskanta koostuu pääosin maailmansotien välissä rakennetuista omakotitaloista. Kerrostaloja tai rivitaloja ei ole. Popinniemi kuului Kymin kuntaan vuoteen 1950 saakka ja Karhulan kauppalaan vuosina 1951–1976.

Popinniemen alue eroaa Kotkan asemakaavassa ja tilastoaluejaossa. Popinniemen tilastoalueen asukasluku on 129 (31.12.2012), mutta asemakaavassa Popinniemen kaupunginosaanKotkan kaupunginosajakokartta kuuluu osia myös Sunilan tilastoalueen itäosasta. Tällä alueella sijaitsee muun muassa Hakalan koulu (luokat 1–6) ja Kotka–Kymin seurakuntayhtymän Sunilan seurakuntatalo.

Hallan sahan entinen työläiskylä, Perävarppi, sijaitsi nykyisen Popinniemen kaupunginosan itäosassa.

Lähteet

Luokka:Kotkan kaupunginosat